CELEX: 62020TN0728
Language: hr
Date: 2020-12-14 00:00:00
Title: Predmet T-728/20: Tužba podnesena 14. prosinca 2020. – OM/Komisija

15.2.2021   
            
            
               HR
            
            
               Službeni list Europske unije
            
            
               C 53/47
            
         
      Tužba podnesena 14. prosinca 2020. – OM/Komisija
      (Predmet T-728/20)
      (2021/C 53/63)
      Jezik postupka: francuski
      
         Stranke
      
      
         Tužiteljica: OM (zastupnik: N. de Montigny, odvjetnica)
      
         Tuženik: Europska komisija
      
         Tužbeni zahtjev
      
      Tužiteljica od Općeg suda zahtijeva da:
      
                  —
               
               
                  poništi odluku o odbijanju zahtjeva za naknadu troškova 247-251 i 252-256;
               
            
                  —
               
               
                  poništi odluku od 23. ožujka 2020. o odbijanju žalbe;
               
            
                  —
               
               
                  tuženiku naloži snošenje troškova postupka.
               
            
         Tužbeni razlozi i glavni argumenti
      
      U potporu tužbi tužiteljica ističe, kao prvo, dopuštenost njezine tužbe usmjerene protiv odluke dostavljene putem odbijanja, 23. ožujka 2020., njezine žalbe podnesene 5. prosinca 2019., koju tužiteljica smatra novom odlukom donesenom na temelju novog ispitivanja njezine situacije, nakon što je uprava prihvatila glavni razlog iznesen u njezinoj prvoj žalbi. U pogledu merituma tužiteljica ističe četiri tužbena razloga.
      
                  1.
               
               
                  Prvi tužbeni razlog, koji se temelji na proturječnosti odluka s obzirom na izmjenu obrazloženja nakon naknade sličnih troškova u prošlosti.
               
            
                  2.
               
               
                  Drugi tužbeni razlog, koji se temelji na nepostojanju konkretnog i obrazloženog ispitivanja zahtjeva za naknadu predmetnih liječničkih troškova.
               
            
                  3.
               
               
                  Treći tužbeni razlog, koji se temelji na nepoštovanju prava na saslušanje.
               
            
                  4.
               
               
                  Četvrti tužbeni razlog, koji se temelji na očitoj pogrešci u ocjeni spisa.